Klassikaraadio üks juhtlauseid on "Kontsert sinu kodus". Me vahendame ja salvestame aasta jooksul arhiivi umbes 200 Eestis toimunud kontserti ning pakume kuulajatele kuni kuussada kontserdiülekannet ja salvestust välismaalt. Kontserdi eetriaeg on meie programmis kell 7 õhtul. Võimalik on näiteks pikal autosõidul kuulata Estonia kontserdisaalis  toimuvat kontserti, viibida kodunt väljumata Jazzkaarel või saada osa Promsi kontserdist Londonis, La Scala avaõhtust Milanos või Metropolitan Opera etendusest New Yorgis.